เอกสารหมายเลข................

# เรื่อง ปล่อยน้ำเข้านา ปล่อยปลาเข้าทุ่ง

ด้วยกระทรวงเกษตรและสหกรณ์ ได้กำหนดนโยบายในการส่งเสริมอาชีพเกษตรกร ในพื้นที่ ลุ่มต่ำบางระกำ และพื้นที่ลุ่มต่ำลุ่มแม่น้ำเจ้าพระยาตอนล่าง เพื่อเป็นการบรรเทาปัญหาอุทกภัยให้แก่เกษตรกร และช่วยเหลือเกษตรกรในเขตพื้นที่ลุ่มต่ำที่เสียสละพื้นที่สำหรับใช้ในการรับน้ำในช่วงฤดูน้ำหลาก จำนวน 13 ลุ่มน้ำ โดยกรมประมงได้รับมอบหมายให้ขับเคลื่อนการส่งเสริมอาชีพเกษตรกร และควบคุม การบริหารจัดการสัตว์น้ำ ในทุ่งอย่างเป็นระบบ ซึ่งจังหวัดอ่างทอง มีพื้นที่ดำเนินการ คือ ทุ่งป่าโมก เขตจังหวัดอ่างทอง ติดกับจังหวัดพระนครศรีอยุธยา พื้นที่รับน้ำ จำนวน 20,854 ไร่

โดยสำนักงานประมงจังหวัดอ่างทอง ได้จัดพิธีปล่อยพันธุ์สัตว์น้ำ ลงสู่ทุ่งป่าโมก วัตถุประสงค์เพื่อเป็นการเพิ่มผลผลิตสัตว์น้ำ ในวันศุกร์ที่ 26 ตุลาคม 2561 เวลา 09.00 น. ณ บริเวณหนองเบิกไพร หมู่ที่ 6 ตำบลไผ่ดำพัฒนา อำเภอวิเศษชัยชาญ จังหวัดอ่างทอง โดยมี นายเรวัต ประสงค์ ผู้ว่าราชการ จังหวัดอ่างทองประธานในพิธี โดยมีผู้เข้าร่วมพิธี จำนวน 150 คน ซึ่งมีจำนวนพันธุ์สัตว์น้ำที่ปล่อยทั้งสิ้น 600,000 ตัว ดังนี้

1.พันธุ์ปลายี่สกเทศ จำนวน 200,000 ตัว

2.พันธุ์ปลาตะเพียนขาว จำนวน 400,000 ตัว

\*\*\*\*\*\*\*\*\*\*\*\*\*\*\*\*\*